input: DET EUROPÆISKE RÅDS AFGØRELSE
  af 23. oktober 2014
  om udnævnelse af Europa-Kommissionen
  (2014/749/EU)
  DET EUROPÆISKE RÅD HAR -
  under henvisning til traktaten om Den Europæiske Union, særlig artikel 17, stk. 3, og artikel 17, stk. 7, tredje afsnit,
  under henvisning til traktaten om oprettelse af Det Europæiske Atomenergifællesskab, særlig artikel 106A, og
  ud fra følgende betragtninger:
  (1)
  Tjenesteperioden for den Kommission, som Det Europæiske Råd udnævnte ved afgørelse 2010/80/EU (1), slutter den 31. oktober 2014.
  (2)
  Det Europæiske Råd har i overensstemmelse med artikel 17, stk. 5, i traktaten om Den Europæiske Union vedtaget afgørelse 2013/272/EU (2) om antallet af medlemmer af Kommissionen.
  (3)
  Der bør udnævnes en ny Kommission bestående af en statsborger fra hver medlemsstat, herunder formanden for Kommissionen og Unionens højtstående repræsentant for udenrigsanliggender og sikkerhedspolitik, der bør være en af Kommissionens næstformænd, for perioden fra afslutningen af den nuværende tjenesteperiode for Kommissionen indtil den 31. oktober 2019.
  (4)
  Det Europæiske Råd har indstillet Jean-Claude JUNCKER som den person, som det foreslår Europa-Parlamentet som formand for Kommissionen, og Europa-Parlamentet har valgt ham til formand for Kommissionen på sit plenarmøde den 15. juli 2014.
  (5)
  Rådet har ved afgørelse 2014/648/EU, Euratom (3) efter fælles overenskomst med den valgte formand for Kommissionen vedtaget listen over de øvrige personer, som det foreslår udnævnt til medlem af Kommissionen. Rådet har ved afgørelse 2014/716/EU, Euratom (4) om ophævelse og erstatning af afgørelse 2014/648/EU, Euratom efter fælles overenskomst med den valgte formand for Kommissionen vedtaget en ny liste over de øvrige personer, som det foreslår udnævnt til medlem af Kommissionen.
  (6)
  Europa-Parlamentet har ved afstemning den 22. oktober 2014 godkendt udnævnelsen af formanden, Unionens højtstående repræsentant for udenrigsanliggender og sikkerhedspolitik og de øvrige medlemmer af Kommissionen som kollegium.
  (7)
  Kommissionen bør derfor udnævnes -
  VEDTAGET DENNE AFGØRELSE:
  Artikel 1
  For perioden fra den 1. november 2014 til den 31. oktober 2019 udnævnes til Europa-Kommissionen:
  -
  som formand:
  Jean-Claude JUNCKER
  -
  som medlem:
  -
  Vytenis Povilas ANDRIUKAITIS
  -
  Andrus ANSIP
  -
  Miguel ARIAS CAÑETE
  -
  Dimitris AVRAMOPOULOS
  -
  Elżbieta BIEŃKOWSKA
  -
  Violeta BULC
  -
  Corina CREȚU
  -
  Valdis DOMBROVSKIS
  -
  Kristalina GEORGIEVA
  -
  Johannes HAHN
  -
  Jonathan HILL
  -
  Phil HOGAN
  -
  Věra JOUROVÁ
  -
  Jyrki KATAINEN
  -
  Cecilia MALMSTRÖM
  -
  Neven MIMICA
  -
  Carlos MOEDAS
  -
  Pierre MOSCOVICI
  -
  Tibor NAVRACSICS
  -
  Günther OETTINGER
  -
  Maroš ŠEFČOVIČ
  -
  Christos STYLIANIDES
  -
  Marianne THYSSEN
  -
  Frans TIMMERMANS
  -
  Karmenu VELLA
  -
  Margrethe VESTAGER
  -
  Federica MOGHERINI, Unionens højtstående repræsentant for udenrigsanliggender og sikkerhedspolitik.
  Artikel 2
  Denne afgørelse træder i kraft den 1. november 2014.
  Den offentliggøres i Den Europæiske Unions Tidende.
  Udfærdiget i Bruxelles, den 23. oktober 2014.